నితేష్ రాణే

నితేష్ నారాయణ్ రాణే (జననం 23 జూన్ 1982) మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు కంకవ్లి శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.

రాజకీయ జీవితం
నితేష్ రాణే తన తండ్రి మహారాష్ట్ర మాజీ ముఖ్యమంత్రి &  మాజీ కేంద్ర మంత్రి నారాయణ్ రాణే అడుగుజాడల్లో భారత జాతీయ కాంగ్రెస్ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014 ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ ప్రమోద్ జాతర్‌పై 25,979 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన అక్టోబర్ 2019లో భారతీయ జనతా పార్టీలో చేరి 2019 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి సతీష్ జగన్నాథ్ సావంత్‌పై 28116 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

నితేష్ రాణే 2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి శివసేన (యుబిటి) అభ్యర్థి సందేశ్ పార్కర్‌పై 58,007 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. ఆయన 2024 డిసెంబరు 15న మూడో ఫడ్నవీస్ మంత్రివర్గంలో మత్స్య, ఓడరేవుల అభివృద్ధి శాఖ మంత్రిగా బాధ్యతలు చేపట్టాడు.  

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2024 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:2014 మహారాష్ట్ర శాసనసభ్యులు